**סיכום פרוטוקול ישיבת וועד הנהלה אגודה - מספר 7**

1. בתאריך 29/03/20 התקיימה ישיבת ועד הנהלה של האגודה באפליקציית זום.
2. במפגש נכחו: חברי ועד - יוחנן אליהו, מורן לונדון בלשאי, דורית עבדו, אלכסיי קמלוב ויונתן לניאדו.
3. **להלן הנושאים שנדונו בישיבה**:
4. ביצוע הערכת מצב עדכנית לאור המציאות הנוכחית.
5. סטאטוס התנהלות היישוב בהמשך לאור הוראות השעה וההתמודדות מול הקורונה.
6. סטאטוס צוות "ערבות הדדית".
7. תכנית "משמרות זהב" לסיוע ושמירה על תושבי אשכולות בגיל הזהב.
8. סטאטוס הוצאה לחל"ת עובדי אגודה וסגירת מוסדות החינוך מעון יום וצהרונים.
9. סטאטוס חובות ליישוב וצפי הכנסות לאור ירידתן מהמקורות השונים.
10. אישור פוטנציאל מועמדים לחברים חדשים לאגודה.
11. הצגת סטאטוס התיחסות לפניות חברים לועד וליישוב באמצעות עו"ד ובהתראות לתביעות.
12. הצגת צעדים להמשך לאור התפטרות חברי ועדת הביקורת של האגודה שמונתה ב-09/19 – איילת שלום ורונית גמליאל ולאור קבלת ההתייחסות של רשם האגודות.
13. נושאים שוטפים.
14. **להלן סטאטוס מעקב החלטות מישיבות קודמות:**

|  |  |  |  |  |  |  |
| --- | --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** | **סטאטוס** |
| **1** | כלכלי | הסדרת ניהול משאבי האגודה | * יש לתקף מחדש את כל החוזי שכירות עליהם חתומה האגודה מול תושבים מקומיים ומול גורמי חוץ. כמו כן יש לכתוב חוזה בין האגודה לוועד המקומי בהקשרי מתן שירותים בהתאם לחוק והתקנון. | יוחנן  יונתן | שוטף | תהליך חידוש חוזים. |
| **2** | קהילה | חובות תושבים | * נותרו מס' חייבים מצומצם שאינם משתפים פעולה עם הועד בתשלום חובותיהם. הטיפול בחייבים אלו יעבור למסלולים אחרים. | ועד | שוטף | בביצוע |
| **3** | קהילה | ועדות ישוביות | * יש להיערך לערב התנעת ועדות יישוביות. לאחר הערב הועדות יקבלו מנדט להתחיל לעבוד עצמאית לקידום היישוב בהתאם לתחומי אחריות הועדה והדרקטיבה של הוועד. | ועד  ועדות | בהתאם למצב | **-** |
| **4** | ניהול | דיווח רשות מים | * יש להעביר דיווח כמות נפשות ומכירת מים לרשות המים לאחר ביצוע סקר תושבים עדכני. | ועד  אורית | - | **בוצע** |
| **5** | ניהול | ביקור מועצה | * טרם הופץ סיכום ביקור המועצה ביישוב. יש לקבל את סיכום הביקור של המועצה. | ועד | - | **בוצע והופץ** |
| **6** | קהילה | ועדות ישוביות | * יש להיערך לערב ועדות יישובי להתנעת פעילותן. | דורית  ועד | בהתאם למצב | קהילה |
| **7** | כלכלי | השתתפות והחזרי מועצה | * יש לקבל החזר של המועצה על השתתפות בפעילויות מתנ"ס ועל גביית ארנונת יתר מהיישוב. | ועד | שוטף | כלכלי |
| **8** | ניהול | חוזי עבודה | * יש לסיים חידוש של כל חוזי העבודה עובדי האגודה. | מורן  יונתן | בוצע לכ-95% | ניהול |
| **9** | כלכלי | תשלומי מועצה | * יש לקבוע פגישה עם גזבר המועצה בנוגע לתשלומי אחזקות ועדים ולבצע התאמה למציאות הנוכחית. | יונתן | בוצע פגישה - בהמשך יופץ הסיכום | כלכלי |
| **10** | כלכלי | מיזמים עסקיים | * יש להמשיך ולקדם את רעיון הפאנלים הסולאריים ולהיפגש עם יזמים שונים בנושא. | ועד  תושבים | בוצע – טרם הבשיל | כלכלי |
| **11** | יישוב | תשתיות יישוביות | * יש לנקות ולארגן את מבני הפיצרייה ומבנה ג'ימבורי ישן. | ועד  תושבים | בוצע חלקית | יישוב |

1. **להלן סיכום הישיבה וההחלטות שהתקבלו:**

|  |  |  |  |  |  |
| --- | --- | --- | --- | --- | --- |
| **מס"ד** | **נושא** | **פירוט** | **החלטה** | **אחריות** | **תג"ב** |
| **1** | קורונה | סיכום הערכת מצב | * היישוב נמצא בפעילות חלקית בשבועיים האחרונים לאור המציאות הקיימת. * ביישוב כ-7 מבודדים, ללא חולים. **יש להקפיד על הוראות השעה, לא להסתובב ברחובות ולא להתכנס במוסדות ומרחבים ציבוריים (בדגש על ילדים בגנים הציבוריים).** הנחיות משרד הבריאות מצילות חיים! * הועד והיישוב נערכים **לתרחיש קיצון** שיהיו מספר חולים ביישוב ושידרש מענה אחר מהקיים עד כדי הכנסת היישוב לסגר מלא עם סיוע של חיילים ומתנדבים לקיום סוג של שגרה במצב חירום. * הנחת המוצא היא שהמציאות הנוכחית **רק בראשיתה** ותלווה אותנו תקופה ארוכה. * ביישוב הוקם צוות "ערבות הדדית" וולונטרי שמטרתו הוא סיוע של תושבים לתושבים, בהתאם ליכולת ולצורך (קניית מזון, בישול/אפייה, ליווי מנטלי, תיקונים קטנים בבית ועוד). השבוע הראשון לפעילותו היה מצוין ואנו נערכים לפעילות בטווח ארוך. * היישוב מייחד את תושביו בני ה-65 ומעלה והחל במימוש תכנית "משמרות הזהב" שתכליתו סיוע לאוכלוסייה זו שנמצאת בקבוצת סיכון ותמיכה בכל צרכיה היומיומיים, הפיזיים והמנטליים. כולם מוזמנים להצטרף למאמץ ולסייע ולאוכלוסייה זו. * מידי שבוע נערכות כשלוש הערכות מצב מול גורמי המועצה וראש המועצה. המועצה עובדת ב-1/3 מצבת כ"א ושמה דגש על העובדים החיוניים בתחום התשתיות והרווחה. מצב המועצה סביר מאוד ביחס למועצות אחרות באיו"ש (כמות חולים ומבודדים). | - | - |
| **2** | כלכלי | חידוש חוזים עסקיים וגביית חובות תושבים | * יש לסיים את חידוש החוזים במבנה תעשייה, קראוון ומחסנים. * שיעור התשלומים ביישוב **עומד על כ- 98%** גבייה. נותרו שלוש משפחות להמשך טיפול. | ועד | שוטף |
| **3** | מנהל תקין | ת"ע 2020 | * יש להיערך להצגת הדוחו"ת הכספיים והמאזן לאחר פסח. לאור המציאות הקיימת הדוחו"ת ישלחו לחברים ותתבצע הצבעה מתוקשבת/דיגיטלית לאישורם בהתאם להנחיית רשם האגודות בנוגע לנוהל ביצוע אסיפות חברים במציאות הנוכחית. במידה והתהליך לא יתאפשר הוא ידחה לזמן בו ניתן לכנס אסיפת חברים. | ועד | בהתאם למצב הקיים |
| **4** | תביעה | המשך התנהלות | * בוצעה פגישה עם מיכל שם טוב ויונתן לניאדו ב-27/02 עם לירן מיכאל, מנכ"ל חל"פ, מנכ"ל ארזים ומועצה. יתכן ותיערך נוספת בהמשך. * המועצה הגישה הארכת מועד לטובת הגשת בקשה לצד ג'. | ועד  צוות | שוטף |
| **5** | כלכלי | סטאטוס חובות יישוב | * היישוב **מתנהל שוטף מול חברת החשמל.** אין חובות יותר לחברת חשמל. * היישוב **מתנהל שוטף מול מקורות.** אין חובות יותר למקורות. * היישוב **סיים** **לשלם או לפרוס חובות** אגודה לכ-95% מהספקים. * היישוב **סיים** לשלם חובות לעובדי אגודה עד סוף אוקטובר 19. נותרו 4 חודשי חוב – נוב-דצמ'- ינו – פבר'. נמצא בטיפול. * ישנו חוב שכר טרחה למשרד עו"ד ליפא מאיר בסך 87 אש"ח. נמצא בטיפול יונתן מולם. * יש להיערך לתחילת עיסוק בחוב לחטיבה להתיישבות לאחר סיום החובות השוטפים של היישוב – ידחה לחציון ב' 2020. | ועד | שוטף |
| **6** | קהילה | * בחירת חברים חדשים לאגודה * בחירת ועד ביקורת חדש לאגודה | * בתקופה הקרובה יתבצע הליך של אישור מועמדים חדשים לחברות לאגודה. לאחר סיום התהליך יצא עדכון על המשפחות החדשות המועמדות ועל נוהל ביצוע הליך הבחירה לאור המציאות הנוכחית. * בתקופה הקרובה ייצא "קול קורא" לחברי אגודה המעוניינים לשמש כחברי ועדת הביקורת של האגודה. הועד רואה חשיבות רבה בקיום ועדת ביקורת, שמבקרת את פעילות הועד ומבצעת את מלאכתה במסירות למען היישוב אשכולות. | ועד | שוטף |
| **7** | מנהל תקין | ישיבות ועד | * לאור המציאות הנוכחית אין התכנסויות פיזיות של ועד היישוב. כל הישוביות תהיינה תקשוביות ודיגיטליות ע"ב אפליקציית זום. תושבים המעוניינים להשתתף בפגישות יעבירו את בקשותיהם ומייל עדכני בטרם הפגישה. | ועד | שוטף |
| **8** | מנהל תקין | הודעות לתושבים | * הודעות לתושבים מתבצעות ע"ב פלטפורמת הטלגרם ואתר הקהילה סאנדיי. חסרים כ-101 כתובות מייל של תושבים. יש להעביר את הכתובות העדכניות ע"מ לקבל את הודעות היישוב, פירוט החשבונות החודשי, השתתפות בפגישות ועד, עדכונים חשובים ועוד. | אורית | שוטף |

1. **עדכונים חשובים ושונות:** 
   1. תאריך מסירת ההרחבה למועצה וחל"פ נדחתה לאור מקרה חולי בקורונה של אחד המשתתפים המרכזיים. בתום המציאות הנוכחית תתקיים מסירה. לתהליך זה קשור גם הקמת גן המשחקים בהרחבה. הועד עובד על הנושא באופן ישיר ורציף.
   2. לאור המציאות הנוכחית לא מתוכננים אירועים קהילתיים או טקסים לקראת יום השואה ויום הזיכרון. ההתנהלות הקהילתית תהיה במרחב הוירטואלי והדיגיטלי בלבד.
   3. **חל איסור לקיים פעילות במרחבים הציבוריים. האחריות היא אישית של כל משפחה. כרגע ביישוב אין חולים בקורונה אבל מקרה אחד של חולי בשילוב התנהגות לא אחראית של תושבים יכולים להביא יישוב שלם לסגר. אנא הקפידו על הנחיות משרד הבריאות והאיסורים כלשונן!! זה מציל חיים!!**

**ועד היישוב מודה לכל תושבי אשכולות שמגלים בימים אלה חוסן מנטלי ואחריות אישית ראויים לציון למניעת המשך התפשטות המחלה. כמו כן אנו מודים לכל המתנדבים שמסייעים ליישוב לעבור את התקופה הנוכחית והמאתגרת בצורה הטובה ביותר. כולנו תקווה לבשורות טובות וימים טובים יותר בתחום הבריאותי, הכלכלי והפוליטי.**

**בברכה,**

ועד ההנהלה